கேள்வி: அசனமாப்பேட்டை - பெயர்க்காரணம் பற்றி நீங்கள் என்ன அறிந்துள்ளீர்கள்?
பதில்: செய்யாறு சட்டமன்றத் தொகுதி மற்றும் ஆரணி மக்களவைத் தொகுதியில் அசனமாப்பேட்டை அமைந்துள்ளது. இப்பெயர் வரக் காரணம்: ஹசன் + அம்மா + பேட்டை. இங்கு ஹசன் ஓர் இஸ்லாம் பெண் பெயர்; அம்மா என்பது தாய் என்ற தமிழ் வார்த்தை மற்றும் பேட்டை என்பது தமிழ் வார்த்தை ஆகும். இந்த குறிப்பிட்ட கிராமம் மற்றும் நிலங்கள் மக்களுக்கு, ஹசனால் நன்கொடை அளிக்கப்பட்டதாக நம்பப்படுகிறது. எனவே இவ்வூர் ஹசனமா பேட்டை என்று அழைக்கப்படுகிறது. இப்போதும் மக்கள் ஹசன் அவர்களின் நினைவாக, அவருக்கு முதல் மரியாதையை செலுத்திய பிறகே தங்கள் கடவுள்களை வணங்குகின்றனர். முக்கிய தொழில் பாரம்பரியம் பிணைந்துள்ள இக்கிராமத்தில் பெரும்பாலான மக்கள் பட்டுச் சேலை உற்பத்தியாளர்கள் ஆவர். உலகப் புகழ்பெற்ற காஞ்சிபுரம் பட்டுச் சேலைகள் இங்கு இறுதியாக வடிவமைக்கப்பட்டு விற்பனைக்கு வருகின்றன.
கேள்வி: அசனமாப்பேட்டை - அமைப்பு பற்றி விளக்கவும்.
பதில்: ஒவ்வொரு தெருவிற்கும் ஒரு கோயில் உள்ளது. இந்தக் கிராமத்தில் 13 தெருக்களே உள்ளன.
கேள்வி: அசனமாப்பேட்டை - திருவிழா பற்றி தகவல் சொல்.
பதில்: ஒவ்வோர் அமாவாசை நாளிலும் அங்காள அம்மன் ஊஞ்சலில் காட்சி அளிக்கிறார். பத்து நாட்கள் நடைபெறும் திருவிழாவில், ஏழு மற்றும் பத்தாம் நாட்களில் செவ்வாடையுடன் அங்காள அம்மன் அருள்பாலிப்பது மிகவும் சிறப்பானதாகும். ஐந்து நிலை கொண்ட கோபுரம் அமைந்து ஊரின் ஈசான்ய மூலையில் சிறீ பர்வதவர்த்தனி இராமநாத ஈசுவர் ஆலையம் உள்ளது. தனித்தனி சன்னதிகள் கொண்ட இத்தலத்தில் ஆண்டு தோறும் செங்குந்த மரபினரால் காப்புக்கட்டு சூரசம்காரம் பத்து நாள் திருவிழா விமரிசையாக நடத்தப்படுகிறது.